ANAN ออกหุ้นกู้ด้อยสิทธิฯ 1 พันลบ.ขายรายใหญ่-สถาบัน 14-18 ส.ค.นี้
ANAN ออกหุ้นกู้ด้อยสิทธิฯ 1 พันลบ.ขายรายใหญ่-สถาบัน 14-18 ส.ค.นี้
21 ก.ค. 2563

บริษัท อนันดา ดีเวลลอปเม้นท์ จำกัด (มหาชน) หรือ ANAN ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และได้อนุมัติแล้วให้บริษัทเสนอขายหุ้นกู้ของบริษัท ครั้งที่ 1/2563 ซึ่งเป็นหุ้นกู้ด้อยสิทธิที่มีลักษณะคล้ายทุนไถ่ถอนเมื่อเลิกบริษัท ซึ่งผู้ออกหุ้นกู้มีสิทธิไถ่ถอนหุ้นกู้ก่อนกำหนดและมีสิทธิเลื่อนชำระดอกเบี้ยโดยไม่มีเงื่อนไขใด ๆ ของบริษัทอนันดาฯ จำนวน 1,000 ล้านบาท อัตราดอกเบี้ย ปีที่ 1-5 คงที่ร้อยละ 9.50 ต่อปี
อัตราดอกเบี้ยปีที่ 6-25 เท่ากับผลรวมของ (ก)อัตราผลตอบแทนพันธบัตรรัฐบาลอายุ 5 ปี (ข) Initial Credit Spread และ (ค) อัตราร้อยละ 0.25 ต่อปี
อัตราดอกเบี้ยปีที่ 26 เท่ากับผลรวมของ (ก)อัตราผลตอบแทนพันธบัตรรัฐบาลอายุ 5 ปี (ข)Initial Credit Spread และ (ค) อัตราร้อยละ 1.00 ต่อปี
อัตราดอกเบี้ยจะปรับทุก ๆ 5 ปี โดยอ้างอิงจากอัตราผลตอบแทนพันธบัตรรัฐบาลอายุ 5 ปี ณ สิ้นสุดวันทำการของสองวันทำการก่อนวันปรับอัตราดอกเบี้ย โดยที่ Initial Credit Spread จะเท่ากับร้อยละ 8.68 ต่อปี ชำระดอกเบี้ยทุก ๆ 3 เดือนตลอดอายุหุ้นกู้
ทั้งนี้ เสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ ระหว่างวันที่ 14 และ 17-18 สิงหาคม 2563 ผ่านผู้จัดการการจัดจำหน่ายหุ้นกู้ คือ ธนาคารกรุงไทย ธนาคารกสิกรไทย ธนาคารไทยพาณิชย์ ธนาคารซีไอเอ็มบี ไทย และ บล.กรุงไทย ซีมีโก้
ด้านอันดับความน่าเชื่อถือของหุ้นกู้ที่  “BB+” แนวโน้มอันดับเครดิต “Negative” โดยบริษัท ทริสเรทติ้ง จำกัด เมื่อวันที่ 22 มิถุนายน 2563
ทั้งนี้ บริษัทมีวัตถุประสงค์จะนำเงินที่ได้รับจากการออกและเสนอขายหุ้นกู้ในครั้งนี้เพื่อชำระคืนหุ้นกู้ด้อยสิทธิลักษณะคล้ายทุนฯ ครั้งที่ 1/2528 ในเดือนสิงหาคม 2563